Podľa § 75 ods.7 zákona č.8/2009 Z.z. o cestnej premávke a o zmene a doplnení niektorých zákonov v znení neskorších predpisov ( ďalej len „zákon“ ), do skupiny motorových vozidiel B patria

1. Motorové vozidlá okrem skupiny AM, A1, A2, A a T, ktorých najväčšia prípustná celková hmotnosť nepresahuje 3 500 kg a ktoré sú konštruované a určené na prepravu najviac ôsmich osôb okrem vodiča: k motorovému vozidlu tejto skupiny smie byť pripojené vozidlo s najväčšou prípustnou celkovou hmotnosťou nepresahujúcou 750 kg
2. Motorové vozidlá podľa písmena a) s prípojným vozidlom, ktorého najväčšia prípustná celková hmotnosť jazdnej súpravy nepresahuje 4 250 kg.

Podľa § 76 ods. 7 zákona žiadateľovi o udelenie vodičského oprávnenia na vedenie motorových vozidiel skupiny B sa udeľuje vodičské oprávnenie skupiny B. Vodičské oprávnenie skupiny B oprávňuje viesť motorové vozidlá skupiny B, ako aj motorové vozidlá skupiny AM a B1.

Ak jazdná súprava podľa § 75 ods. 7, písm. b) presahuje 3 500 kg, môže byť táto vedená držiteľom vodičského oprávnenia skupiny B po absolvovaní osobitného výcviku v autoškole alebo po zložení osobitnej skúšky z vedenia motorového vozidla.

Na základe vyššie uvedeného vyplýva, že jazdná súprava, na vedenie ktorej postačuje vodičské oprávnenie skupiny B, môže myť zložená z motorového vozidla skupiny B a prípojného vozidla, ktorého najväčšia prípustná celková hmotnosť

1. Nepresahuje 750 kg a najväčšia prípustná hmotnosť jazdnej súpravy nepresahuje 4 250 kg
2. Presahuje 750 kg a najväčšia prípustná celková hmotnosť jazdnej súpravy nepresahuje 3 500 kg
3. Presahuje 750 kg a najväčšia prípustná celková hmotnosť jazdnej súpravy presahuje 3 500 kg ale nepresahuje 4 250 kg, takáto jazdná súprava môže byť vedená držiteľom vodičského oprávnenia skupiny B, len ak absolvoval osobitný výcvik v autoškole alebo zložil osobitnú skúšku z vedenia motorového vozidla

Absolvovanie osobitného výcviku v autoškole alebo zloženie osobitnej skúšky musí byť zaznamenané vo vodičskom preukaze na zadnej strane pri skupine vodičského oprávnenia B v kolónke 12 formou harmonizovaného kódu „96“ podľa prílohy č.9 k vyhláške č.9/2009 Z.z. ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov ( ďalej len „vyhláška“ ).

Dopravný inšpektorát zaznamená v evidenčnej karte držiteľa vodičského oprávnenia skupiny B harmonizovaný kód „96“ ku skupine B vodičského oprávnenia len vtedy, ak držiteľ vodičského oprávnenia skupiny B

1. Absolvoval osobitný výcvik v autoškole a predloží na dopravný inšpektorát podľa sídla autoškoly alebo jej prevádzky osvedčenie o absolvovaní osobitného výcviku v autoškole a to osobne alebo cestou autoškoly

alebo

1. Zložil osobitnú skúšku pred skúšobným komisárom z vedenia jazdnej súpravy špecifikovanej v § 22a ods.2 vyhlášky a zaznamenanej v žiadosti o vykonanie osobitnej skúšky podľa prílohy č. 2a k vyhláške